b'\n_START_ARTICLE_\nZasjeda\n_START_PARAGRAPH_\nZasjeda je izraz za (vojnu) taktiku iznenadnog napada na osobu, \xc5\xbeivotinje ili vi\xc5\xa1e njih koji se izvodi sa skrivenog i unaprijed zauzetog polo\xc5\xbeaja. U biologiji se za grabe\xc5\xbeljivce koji svoj plijen nastoje uhvatiti na taj na\xc4\x8din koristi izraz grabe\xc5\xbeljivci iz zasjede._NEWLINE_U u\xc5\xbeem smislu se pod time podrazumijeva vojna taktika u kojoj se neprijatelja, koji je u pravilu u pokretu, napada sa skrivenih polo\xc5\xbeaja. Glavni cilj postavljanja zasjede jest \xc5\xa1to je mogu\xc4\x87e vi\xc5\xa1e smanjiti vidljivost vlastitih snaga kako bi se prilikom napada postigao efekt iznena\xc4\x91enja, odnosno izazvala panika ili konfuzija u njegovim redovima te tako sprije\xc4\x8dilo prikladna reakcija i u\xc4\x87ikovito pru\xc5\xbeanje otpora._NEWLINE_Zasjede predstavljaju jedan od najstarijih oblika vojne taktike koji se razvio od metoda prapovijesnog lova. Obi\xc4\x8dno se njihova primjena ve\xc5\xbee uz gerilsku strategiju, ali su ih povijesti primjenjivale i redovne vojske kao dio tzv. konvencionalnog ratovanja. Tradicionalno se ve\xc5\xbeu uz kopneno ratovanje, iako postoje primjeri uspje\xc5\xa1nih zasjeda u pomorskom i zra\xc4\x8dnom ratovanju._NEWLINE_Zasjeda je taktika koju \xc4\x8desto izvode i pobunjeni\xc4\x8dke snage kao \xc5\xa1to su gerilci i partizani tijekom asimetri\xc4\x8dnog ratovanja.'